Røgen kunne ses på tyve kilometers afstand, da branden for alvor blussede op. Det var Nørlund Savværk A/S, der af endnu ukendte årsager brød ud i brand i pakkeriet. Hele fem slukningstog blev hidkaldt. Det svarer til 55 brandfolk, der alle kæmpede en brav kamp for at slukke ilden. Det var dog ikke muligt, og pakkeriet er derfor brændt helt ned. Det omkringliggende træ er også blevet kraftigt beskadet. Dog er der ingen personer, der har lidt skade, andet end at fire ansatte er kørt på skadestuen for at få ren luft i lungerne igen. Det oplyser indsatsleder fra Nordjyllands Politi Claus Serup. De fire personer blev hurtigt udskrevet igen, og i løbet af tirsdag skal politiet foretage tekniske undersøgelser på savværket.

Opsummering:
Pakhuset på Nørlund Savværk A/S er brændt til grunden efter en voldsom brand.